**Thor Leonardo Halvorssen Mendoza**, oftest kalt **Thor Halvorssen**, (født 9. mars 1976 i Caracas i Venezuela) er en norsk-venezuelansk menneskerettsaktivist og filmprodusent.

Han har finansiert, og er grunnlegger av og president i, den ikke-statlige organisasjonen Human Rights Foundation, som har som oppgitt formål å bidra til å fremme menneskerettigheter i Latin-Amerika. Halvorssen har vært kritisk til både venstre- og høyreorienterte regimer. Ifølge *The Economist* ble stiftelsen Human Rights Foundation opprettet for å ha et kritisk søkelys på de venstreorienterte regimene i Latin-Amerika.

Liv og virke
------------

### Bakgrunn

Thor Halvorssen Mendoza er sønn av Thor Halvorssen Hellum, en venezuelansk forretningsmann som blant annet har vært sjef for Venezuelas statlige teleselskap og spesialkommissær for narkotikahandel med rang som ambassadør under president Carlos Andrés Pérez. Thor Halvorssen Mendozas farfar, Øistein Halvorssen, var norsk konsul i Venezuela og senere president for General Motors Acceptance Corporation i Venezuela. På morssiden er Thor Halvorssen barnebarn av Eduardo Mendoza Goiticoa, som var minister i Venezuelas regjering på 1940-tallet, og som i sin tur var oldebarn av Venezuelas første president Cristóbal Mendoza og tippoldebarn av Juana Bolívar, søster av Simón Bolívar. Thor Halvorssen snakker ikke norsk selv. Hans more Hilda Mendoza Denham ble skutt og alvorlig såret under en demonstrasjon i Caracas i 2004. Halvorssen familie er blant de mest velstående i Venezuela. Han begynte i 1993 studier ved University of Pennsylvania.

### Karriere

Han har skrevet artikler som kritiserer brudd på menneskerettigheter fra regimene til Augusto Pinochet, Fidel Castro, sukkerprodusenter i Den dominikanske republikk, Hugo Chávez, Álvaro Uribe Vélez, USA med flere.

Han er initiativtaker til Oslo Freedom Forum.

Han ble kritisert av Magnus Marsdal og Eirik Vold i Manifest Analyse for å ha invitert angivelige kuppmakere fra Venezuela. Marsdal og Vold hevdet i *Dagbladet* at tre av talerne, omtalt av Halvorssen som «heros of human rights» og «voices of freedom» var direkte involvert i og støttet militærkupp mot demokratisk valgte regjeringer i Venezuela og Honduras.

Manifest Analyse presenterte en video , som viser opptak av den ene taleren, Leopoldo Eduardo López Mendoza (kjent som Leopoldo López), som også er Halvorssens fetter, sin rolle i militærkuppet i Venezuela i 2002. Halvorssen avviste påstandene og viste til de strenge kriteriene for utvelgelse av talere og inviterte Marsdal til debatt. Leopoldo López støttet kuppforsøket mot Hugo Chavez i 2002. Lopez var på den tiden ordfører i bydelen Chacao og hadde som ordfører kommando over en lokal politistyrke som under kuppet i 2002 arresterte justisminister Ramón Rodríguez Chacín med personlig medvirkning fra Lopez. Lopez ble etter kuppet tiltalt for å ha medvirket ved ulovlig internering av justisministereren, og senere ble tiltalen frafalt som del av et omfattende amnesti.

I ettertid vakte Halvorssen oppsikt da han i samarbeid med en gruppe utenlandske investorer kjøpte opp det norske tidsskriftet *Ny Tid*.
Dag Herbjørnsrud, ansvarlig redaktør i *Ny Tid*, uttalte at «Dette er vårt valg, og ikke et «fiendtlig» oppkjøp». Videre viste han til at eierne ikke ville ha innflytelse på innholdet.

Halvorssen selv hevdet overfor *Dagbladet* at det ville vært synd om et tidsskrift med så lang historie og tradisjon skulle bli borte og glemt.
Per Elvestuen er i denne sammenheng hans talsperson.

Halvorssen var gjenstand for et dokumentarprogram av Alex Rosén som ble sendt på norsk fjernsyn i mai 2009.

Referanser
----------

1. ↑  Skille, Ø. B.; Bjørnstad, N. T.; Tvegård, A. «– Vi bor jo på samme hotell», NRK Nyheter, publisert 26. april 2010, besøkt 10. mai 2010
2. ↑  «Thor Halvorssen» Arkivert 31. januar 2010 hos Wayback Machine. Atlantic Legal Foundation, besøkt 11. mai 2010
3. ↑  Se profil på Internet Movie Database
4. ↑  *Artikkelen har ingen egenskaper for filmpersondatabaser i Wikidata*
5. ↑  Halvorssen, Thor, «Guerrilla Nation», *The Weekly Standard*, publisert 25. januar 2005, besøkt 10. mai 2010
6. ↑  «A crowded field». *The Economist*. 27. mai 2010. ISSN 0013-0613. Besøkt 15. juli 2021.
7. 1 2 3  Folk i farta 30. april 09 Arkivert 2010-08-21, hos Wayback Machine. Nrk.no, besøkt 11. mai 2010
8. ↑  «Toppnavn til Landskonferansen!»[*død lenke*], Unge Høyre, besøkt 13. mai 2010
9. 1 2  Strausbaugh, John (19. august 2007). «A Maverick Mogul, Proudly Politically Incorrect». *The New York Times* **(engelsk)**. ISSN 0362-4331. Besøkt 17. juli 2021.
10. ↑  Halvorssen, Thor L. (19. august 2004). «The Price of Dissent in Venezuela». *Wall Street Journal* **(engelsk)**. ISSN 0099-9660. Besøkt 17. juli 2021.
11. ↑  «Troublemaker for Tyrants». *Washington Examiner* **(engelsk)**. 6. april 2015. Besøkt 17. juli 2021.
12. ↑  «Pinochet Is History», *National Review*, publisert 11. desember 2006, besøkt 13. mai 2010
13. ↑  Rosett, Claudia, «Revaluing Freedom», Forbes.com, publisert 7. mai 2010, besøkt 10. mai 2010
14. ↑  Marsdal, M. «Kuppmakere til Freedom Forum», *Dagbladet*, publisert 26. april 2010, besøkt 10. mai 2010
15. ↑  «Heroes of Human Rights», Manifest Analyse, besøkt 10. mai 2010
16. ↑  Ergo, Thomas, «- Dette er falske anklager», *Dagbladet*, publisert 26. april 2010, besøkt 10. mai 2010
17. ↑  «Slår tilbake mot anklagene og utfordrer til debatt», *Dagbladet*, publisert 27. april 2010, besøkt 12. mai 2010
18. ↑  «Venezuela opposition leader Leopoldo Lopez sentenced». *BBC News* **(engelsk)**. 11. september 2015. Besøkt 17. juli 2021.
19. ↑  Lovato, Roberto. «The Making of Leopoldo López». *Foreign Policy* **(engelsk)**. Besøkt 17. juli 2021.
20. ↑  Grasaas-Stavenes, Av Eirik (7. juni 2013). «UD slaktet Freedom Forum». *Klassekampen*. Besøkt 15. juli 2021.
21. ↑  Hauge, Wenche (13. juli 2010). ««Enkelt å manipulere om Venezuela»». *dagbladet.no* **(norsk)**. Besøkt 17. juli 2021. «Når kuppinvolverte Marcel Granier og Leopoldo López frå Venezuela blir inviterte til Oslo Freedom Forum og hylla som «Voices of Freedom» og «Human Rights Heroes», synest eg norske skattebetalarar bør få vite kven dei er.»
22. 1 2  Sørheim, S; Skurdal, M, «Kjøper Ny Tid» Arkivert 12. mai 2010 hos Wayback Machine. Klassekampen, publisert 10. mai 2010, besøkt 10. mai 2010
23. ↑  Rasch, J. S. «Globalfokuserte Ny Tid får internasjonale eiere», *Dagbladet*, publisert 10. mai 2010, besøkt 12. mai 2010
24. ↑  «Ny Tid får internasjonale eiere», Ny Tid, publisert 12. mai 2010.

Eksterne lenker
---------------

* (en) Thor Halvorssen – kategori av bilder, video eller lyd på Commons Rediger på Wikidata
* (en) Thor Halvorssen Mendoza på Internet Movie Database Rediger på Wikidata

* (no) Thor Halvorssen Mendoza hos Filmfront Rediger på Wikidata

* (en) Thor Halvorssen Mendoza hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |